Document ID: 32005R2186

KOMISIJAS REGULA (EK) Nr. 2186/2005
(2005. gada 27. decembris),
ar kuru groza Regulu (EK) Nr. 936/97, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 21. decembra Lēmumu 2005/959/EK par nolīguma noslēgšanu vēstuļu apmaiņas veidā starp Eiropas Kopienu un Japānu un starp Eiropas Kopienu un Jaunzēlandi, un jo īpaši tā 2. pantu (1),
tā kā:
(1)
Ar Komisijas Regulu (EK) Nr. 936/97 (2) atver un pārvalda ilggadējā laikposmā virkni augstas kvalitātes liellopu gaļas kvotas.
(2)
Pēc Kopienas un Jaunzēlandes sarunām, kas veiktas saskaņā ar 1994. gada VVTT XXIV:6. pantu un XXVIII pantu par koncesiju pārveidojumiem Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas grafikā laikā, kad tās pievienojas Eiropas Savienībai, Kopiena piekrita savā grafikā attiecībā uz visām dalībvalstīm iekļaut pieaugumu par 1 000 tonnām augstas kvalitātes liellopu gaļas gada importa tarifa kvotai.
(3)
Regula (EK) Nr. 936/97 ir attiecīgi jāgroza.
(4)
Šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 936/97 groza šādi:
1)
Regulas 1. panta 1. punktu groza šādi:
a)
pirmā apakšpunkta pirmajā ievilkumā “59 100 tonnas” aizstāj ar “60 100 tonnas”;
b)
otro apakšpunktu aizstāj ar šādu:
“Tarifu kvotu kopējais apjoms 2005./2006. importa gadā tomēr ir 59 600 tonnas.”
2)
2. panta e) punktu groza šādi:
a)
pirmajā apakšpunktā “300 tonnas” aizstāj ar “1 300 tonnas”;
b)
pievieno trešo apakšpunktu:
“2005./2006. importa gadā tarifa kvota tomēr ir 800 tonnas produkta svara gaļai, kas atbilst KN kodiem un aprakstam, kas minēti pirmajā un otrajā apakšpunktā.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 27. decembrī

Labels: 3
17